ไฟไหม้โรงไฟฟ้าชีวมวล จ.ลำปาง เจ้าหน้าที่คุมเพลิงนานข้ามวัน!
ไฟไหม้โรงไฟฟ้าชีวมวล จ.ลำปาง เจ้าหน้าที่คุมเพลิงนานข้ามวัน! 
ไฟไหม้โรงไฟฟ้าชีวมวล จ.ลำปาง เจ้าหน้าที่คุมเพลิงนานข้ามวัน!
20 ส.ค. 2562

ผู้สื่อข่าวรายงานว่า วานนี้ (19 ส.ค.62) เกิดเหตุเพลิงไหม้ กองวัสดุเชื้อเพลิง ภายในโรงงานไฟฟ้าชีวมวล แห่งหนึ่ง ในพื้นที่ ต.แม่ถอด อ.เถิน จ.ลำปาง โดยเจ้าหน้าที่ได้นำกำลัง เข้าไประงับเหตุเพลิงไหม้ โดยมีการใช้เครื่องสูบน้ำระยะไกล ของศูนย์ปภเขต 10 ลำปางและรถดับเพลิงต่างๆ รวมไปถึงรถขุดไฮดรอลิค หรือรถแม็คโครจำนวน 5 คัน เร่งเข้าดับไฟ
ทั้งนี้เหตุการณ์ดังกล่าวเกิดขึ้นตั้งแต่ช่วงบ่ายของวันที่ 19 สิงหาคมที่ผ่านมา โดยไฟมีการลุกลามอย่างต่อเนื่อง และขณะนี้เจ้าหน้าที่สามารถควบคุมไฟที่ลุกไหม้ได้เป็นบางส่วนแล้ว
สำหรับสาเหตุของการลุกไหม้นั้นเป็นเชื้อเพลิงที่มาจากซากผลผลิตพืชผลทางการเกษตรที่ตากแห้งทิ้งไว้และมีการกองเก็บรวมกันเป็นกองใหญ่ เพื่อเตรียมนำซากผลผลิตเข้าสู่กระบวนการผลิตกระแสไฟฟ้าของโรงไฟฟ้าดังกล่าว ส่วนเปลวเพลิงนั้นได้ลุกไหม้จากกองเชื้อเพลิง ซึ่งอยู่ด้านใต้ของกองเชื้อเพลิง อย่างไรก็ตาม สาเหตุนั้นยังไม่สรุปว่าเกิดขึ้นจากเหตุใด